smcproject/ml-wiki-sentences huggingface dataset:
കേരള സംസ്ഥാന മത്സ്യത്തൊഴിലാളി ഫെഡറേഷൻ (സിഐടിയു) സംസ്ഥാന ജനറൽ സെക്രട്ടറി ശ്രദ്ധേയമായ ഇടപെടലുകൾ ഓഖി ദുരന്തകാലത്ത് മത്സ്യത്തൊഴിലാളി സമൂഹത്തിന് വേണ്ടി ശ്രദ്ധേയമായ ഇടപെടലുകൾ നടത്തിയിരുന്നു.
കേരളത്തിലെ വസ്ത്രവ്യാപാര മേഖലയിൽ വിപ്ലവകരമായ മാറ്റങ്ങൾ കൊണ്ടുവന്ന നിൽപ്പ് അവകാശ സമരം നയിച്ചത് പി പി ചിത്തരഞ്ജൻ നടത്തിയ ശ്രദ്ധേയമായ ഇടപെടലായാണ് വിലയിരുത്തപ്പെടുന്നത്.
വിഷരഹിതമായ മത്സ്യം എത്തിക്കുന്നതിന് സംസ്ഥാനത്ത് കർമ്മപദ്ധതി ആവിഷ്കരിക്കുകയും അത് സംസ്ഥാനത്തുടനീളം നടപ്പാക്കാൻ അദ്ദേഹം നടത്തിയ ശ്രമങ്ങൾ ഏറെ ജനശ്രദ്ധയാകർഷിച്ചിരുന്നു.
അവലംബങ്ങൾ ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) 1 2 ↑ https://www.newindianexpress.com/states/kerala/2009/oct/28/alappuzha-municipality-police-at-loggerheads-98734.html ↑ ↑ ↑ https://www.thehindu.com/news/national/kerala/address-backwardness-of-coastal-areas-isaac/article24962438.ece ↑ ↑ https://english.manoramaonline.com/districts/kottayam/2020/03/10/chemical-free-fresh-fish-kottayam.html ↑ ↑ https://www.prd.kerala.gov.in/ml/node/80617 ↑ https://matsyafed.in/?q=ml/node/183%5Bപ്രവർത്തിക്കാത്ത+കണ്ണി%5D ↑ ↑ http://citukerala.org/state-committee-of-CITU-KERALA ↑ ↑ ↑ https://www.twentyfournews.com/2019/12/17/citu-state-conference-in-alappuzha.html ↑ http://citucentre.org/about-citu/committees/working-committee ↑ ↑ https://keralakaumudi.com/news/news.php?id=310230 u=local-news-alappuzha ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ https://m.dailyhunt.in/news/india/malayalam/kerala+kaumudi-epaper-kaumudi/harthal+rashdreeya+preritham+pi+pi+chitharanjan-newsid-n186556652 ↑ https://www.azhimukham.com/trending-susepakyam-accuses-he-has-doubts-in-usage-of-100-crore-for-okhi-relief-chitharanjan-says-use-rti/ ↑ https://malayalam.oneindia.com/news/kerala/sales-girls-strike-in-front-of-seemas-textile-came-to-an-end/articlecontent-pf45981-137532.html ↑ https://medium.com/@Praveenstoneage/a-remarkable-win-for-the-unorganised-sector-workers-63c94ace2fd5 ↑ https://english.manoramaonline.com/districts/kottayam/2020/03/10/chemical-free-fresh-fish-kottayam.html
പി.വി. ഗംഗാധരൻ ഇംഗ്ലീഷ് വിലാസം https://ml.wikipedia.org/wiki/P.
കേരളത്തിൽ നിന്നുള്ള ചലച്ചിത്രനിർമ്മാതാവും വ്യവസായിയും രാഷ്ട്രീയ പ്രവർത്തകനുമായിരുന്നു പി.വി. ഗംഗാധരൻ എന്ന പറയരുകണ്ടി വെട്ടത്ത് ഗംഗാധരൻ (1943 - ഒക്ടോബർ 13, 2023).
ഗൃഹലക്ഷ്മി പ്രൊഡക്ഷൻസ് എന്ന ബാനറിൽ ഇരുപതിലേറെ മലയാളചലച്ചിത്രങ്ങൾ ഇദ്ദേഹം നിർമ്മിച്ചിട്ടുണ്ട്.
1961-ൽ കോൺഗ്രസ്സിൽ ചേർന്ന ഇദ്ദേഹം 2005 മുതൽ എ.ഐ.സി.സി. അംഗമായിരുന്നു.
കെ.ടി.സി. ഗ്രൂപ്പ് ഓഫ് കമ്പനീസ്, മാതൃഭൂമി എന്നിവയുടെ ഡയറക്ടർ കൂടിയായിരുന്നു ഇദ്ദേഹം.
കെ.ടി.സി. ഗ്രൂപ്പ് ഓഫ് കമ്പനീസ് തുടങ്ങിയ പി.വി. സാമിയുടെയും മാധവി സാമിയുടെയും മകനായി കോഴിക്കോട് ജില്ലയിൽ 1943-ലാണ് പി.വി. ഗംഗാധരൻ ജനിച്ചത്.
വ്യാപാരപ്രമുഖനും മാതൃഭൂമി മാനേജിങ് എഡിറ്ററുമായ പി.വി. ചന്ദ്രൻ മൂത്ത സഹോദരനാണ്.
ഷെറിനാണ് ഭാര്യ.
ഷെനൂഗ, ഷെഗ്ന, ഷെർഗ്ഗ എന്നിങ്ങനെ മൂന്ന് പെണ്മക്കളുണ്ട്.
വാർദ്ധക്യസഹജമായ അസുഖങ്ങളെത്തുടർന്ന് ദീർഘകാലം ചികിത്സയിലായിരുന്ന ഗംഗാധരൻ, 2023 ഒക്ടോബർ 13-ന് രാവിലെ ആറരയോടെ കോഴിക്കോട്ടെ മെട്രോ ആശുപത്രിയിൽ വച്ച് അന്തരിച്ചു.
നിർമ്മിച്ച ചലച്ചിത്രങ്ങൾ സുജാത (1977) മനസാ വാചാ കർമ്മണാ (1979) അങ്ങാടി (1980) അഹിംസ (1982) ചിരിയോ ചിരി (1982) കാറ്റത്തെ കിളിക്കൂട് (1983) ഇത്തിരി പൂവേ ചുവന്ന പൂവേ (1984) ഒഴിവുകാലം (1985) വാർത്ത (1986) ഒരു വടക്കൻ വീരഗാഥ (1989) എന്നും നന്മകൾ (1991) അദ്വൈതം (1992) ഏകലവ്യൻ (1993) തൂവൽക്കൊട്ടാരം (1996) കാണാക്കിനാവ് (1996) എന്ന് സ്വന്തം ജാനകിക്കുട്ടി (1998) വീണ്ടും ചില വീട്ടുകാര്യങ്ങൾ (1999) കൊച്ചു കൊച്ചു സന്തോഷങ്ങൾ (2000) ശാന്തം (2000) അച്ചുവിന്റെ അമ്മ (2005) യെസ് യുവർ ഓണർ (2006) നോട്ട്ബുക്ക് (2006) അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ്
പി.വി. നന്ദൻ ഇംഗ്ലീഷ് വിലാസം https://ml.wikipedia.org/wiki/P.v._Nandan
കേരളീയനായ ചിത്രകാരനാണ് പി.വി. നന്ദൻ .
കേരളത്തിനകത്തും  വിദേശത്തും നിരവധി കലാപ്രദർശനങ്ങളിൽ പങ്കെടുത്തു.
2016 ൽ ലെറ്റേഴ്സ് വാലി എന്ന ചിത്രത്തിന് കേരള ലളിത കലാ അക്കാദമി പുരസ്കാരം നേടി.
എറണാകളം മുല്ലശ്ശേരി കനാൽ റോഡിലെ പനച്ചിക്കൽ വീട്ടിൽ വാസുവിന്റെയും സരസ്വതിയുടെയും മകനാണ്.
എറണാകുളം എസ്.ആർ.വി. സ്കൂളിലും കൊച്ചിൻ സ്കൂൾ ഓഫ് ആർ ട്ട്സിലും പഠിച്ചു.
ദീർഘകാലം ചിത്രകലാ വിദ്യാലയം നടത്തി.
2007 ൽ ലളിതകലാ അക്കാദമിയുടെ സംസ്ഥാന പുരസ്കാരം ലഭിച്ചു.
മൃഗങ്ങളുടെ ചിത്രങ്ങളുൾപ്പെടുത്തിയ  പരമ്പര ശ്രദ്ധേയമായിരുന്നു.
ആനകൾ, കുതി രകൾ, പട്ടി, കാട്ടുപോത്ത്തുടങ്ങി തെല്ലു അതി ശയോക്തി കലർന്ന റിയലിസ്റ്റിക് ചിത്രങ്ങളാണ്  ഈ പരമ്പരയിലുള്ളത് .
1994ൽ കൊച്ചിയിലെ ചിത്രം ആർട്ട് ഗ്യാലറിയിലും 2007 ൽ ദർബാർ ഹാൾ ആർട്ട് സെന്ററിലും ഏകാംഗപ്രദർശനം നടത്തി.
കേരള ലളിതകലാ അക്കാദമിയുടെ 1987, 89, 90, 91, 92, 94, 2002, 07 വർഷങ്ങളിലെ പ്രദർശനങ്ങളിൽ പങ്കെടുത്തിട്ടുണ്ട്.
ചെന്നെയിലെ കേന്ദ്ര ലളിതകലാ അക്കാദമി പ്രാദേശികകേന്ദ്രത്തിലും ഹൈദരബാദിലെ ശില്പാരാം കലാ ഗ്രാമത്തിലും ചിത്രങ്ങൾ പ്രദർശിപ്പിച്ചു.
ഇന്ത്യയ്ക്ക് പുറത്ത് അമേരിക്കയിൽ ഏഷ്യൻ ആർട്ട് ഗ്യാലറിയിൽ ബാക്ക്‌വാട്ടർ കളേഴ്‍സ് എക്സിബിഷനിലും പങ്കെടുത്തിട്ടുണ്ട്.
പുരസ്കാരങ്ങൾ 2007 ലും 2016 ലും പെയിന്റിംഗിനുള്ള കേരള ലളിത കലാ അക്കാദമി പുരസ്കാരം നേടി.
അവലംബം ↑ {{ cite news }} : External link in | publisher= ( help ) ↑ മാതൃഭൂമി നഗരം സപ്ളിമെന്റ് 23.2.2016
പി.സി. കുറുമ്പ ഇംഗ്ലീഷ് വിലാസം https://ml.wikipedia.org/wiki/P.
_Kurumba
കേരളത്തിലെ ഒരു സാമൂഹ്യപരിഷ്‌കർത്താവും രാഷ്ട്രീയ പ്രവർത്തകയും സ്വാതന്ത്ര്യസമരസേനാനിയുമായിരുന്നു പി.സി. കുറുമ്പ കേരള നവോത്ഥാന സമരങ്ങളുടെ ചരിത്രത്തിലെ സുപ്രധാനമായ കുട്ടൻകുളം സമരത്തിന്റെ നായികയായിരുന്നു.
ഇരിഞ്ഞാലക്കുടയിലെ പുല്ലൂർ ഗ്രാമത്തിലെ കർഷകത്തൊഴിലാളികളായ പാറപ്പുറത്തുവീട്ടിൽ ചാത്തന്റെയും കാളിയുടെയും മകളാണ് പി.സി. കുറുമ്പ എന്ന കുറുമ്പക്കുട്ടി.
സമുദായ ആചാരമനുസരിച്ച് 15 വയസ്സായപ്പോഴേക്കും ചാത്തനുമായുള്ള വിവാഹം നടന്നു.
2013 ഏപ്രീൽ 2-നു് മരിച്ചു.
ചെറുപ്പം മുതലേ കർഷകസമരങ്ങളിൽ സജീവമായി പങ്കെടുത്തിരുന്നു.
ഭർത്താവായ ചാത്തന്റെ ബന്ധുവായ കെ.കെ. അയ്യപ്പന്റെ സഹായത്തോടെ കമ്മ്യൂണിസ്റ്റ് പ്രസ്ഥാനവുമായി ബന്ധപ്പെട്ടു് പ്രവർത്തനമാരംഭിച്ചു.
കുട്ടൻകുളം സമരം
ഇരിഞ്ഞാലക്കുട കൂടൽമാണിക്യക്ഷേത്രത്തിന് മുന്നിലുള്ള കുട്ടൻകുളത്തിന്റെ  മതിലിനപ്പുറത്തേക്ക് താഴ്ന്ന ജാതിക്കാർക്ക് പ്രവേശനമില്ലായിരുന്നു.
ഇതിനെതിരെ കമ്മ്യൂണിസ്റ്റ് പാർട്ടിയും എസ്.എൻ.ഡി.പി.യും പുലയ മഹാസഭയും ഒന്നിച്ച് നടത്തിയ പ്രക്ഷോഭമാണ് കുട്ടൻകുളം സമരം .
കുറുമ്പയുടെ നേതൃത്ത്വത്തിലാണ് ഈ സമരം നടന്നത്.
1946 ജൂലായ് 6നായിരുന്നു സമരം.
പങ്കെടുത്ത സമരങ്ങൾ കുട്ടൻകുളം സമരം 1948-ലെ പരിയാരം സമരം പാലിയം സത്യാഗ്രഹം നടവരമ്പ്‌ കർഷകസമരം അവലംബം അധിക വായനയ്ക്ക് സമരപഥങ്ങളിലെ പെൺപെരുമ - എ കൃഷ്ണകുമാരി, സമത ബുക്ക്സ്, തൃശൂർ
പി.സി. ചന്ദ്രബോസ് ഇംഗ്ലീഷ് വിലാസം https://ml.wikipedia.org/wiki/P.
C._Chandrabose
2021ലെ  കേരള സംഗീത  നാടക അക്കാദമി പുരസ്കാരം ലഭിച്ച കലാകാരനാണ് പി.സി. ചന്ദ്രബോസ് .
ഉപകരണ സംഗീതം വിഭാഗത്തിലെ മികവിനായിരുന്നു പുരസ്കാരം.
ഒരേ സമയം ഒന്നിലധികം  സംഗീതഉപകരണങ്ങൾ കൈകാര്യം ചെയ്യുന്ന ബോസ് ലിംകാ ബുക്ക് ഓഫ് റിക്കാർഡിനുടമയാണ്.
പുതുവൈപ്പ് സ്വദേശിയായ മജീഷ്യനും സംഗീതജ്ഞനും അധ്യാപകനുമാണ് പി.സി. ചന്ദ്രബോസ്.
പുരസ്കാരങ്ങൾ കേരള സംഗീത  നാടക അക്കാദമി പുരസ്കാരം (2021) അവലംബം ↑ https://www.thehindu.com/news/cities/Kochi/On-his-way-to-drumming-up-a-world-record/article13980663.ece ↑ https://www.madhyamam.com/kerala/kerala-sangeetha-nataka-academy-awards-announced-953909 ↑
ചേലങ്ങാട്ട് ഗോപാലകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/Chelangad_Gopalakrishnan
പ്രസിദ്ധ മലയാളസിനിമാ ചരിത്രകാരനും ചലച്ചിത്രനിരൂപകനും പത്രപ്രവർത്തകനും ആയിരുന്നു ചേലങ്ങാട്ട് ഗോപാലകൃഷ്ണൻ .
1108 ഇടവത്തിൽ ചേർത്തലയിലെ ചേലങ്ങാട്ട്‌ വീട്ടിൽ കേശവപിളളയുടെയും അമ്മുക്കുട്ടിയമ്മയുടെയും മകനായി ജനിച്ചു.
ബി.എ. വരെ പഠിച്ച ശേഷം പത്രപ്രവർത്തകനായി പ്രവർത്തിച്ചു.
ചലച്ചിത്രം, ചരിത്രം, ബാലസാഹിത്യം, നോവൽ, കഥകൾ, തൂലികാ ചിത്രങ്ങൾ, പുനരാഖ്യാനം എന്നീ വിഭാഗങ്ങളിലായി 77 പുസ്തകങ്ങളും രണ്ടായിരത്തിലേറെ ലേഖനങ്ങളും ഇദ്ദേഹം എഴുതിയിട്ടുണ്ട്.
തിരക്കഥാകൃത്ത്‌ , പ്രൊഡക്‌ഷൻ മേൽനോട്ടക്കാരൻ എന്നീ നിലകളിൽ പ്രവർത്തിച്ചിട്ടുണ്ട്‌.
സംസ്‌ഥാന ഫിലിം അവാർഡ്‌ കമ്മറ്റി, ചലച്ചിത്രോപദേശക സമിതി, പൊതുമേഖലാഫിലിം സ്‌റ്റുഡിയോ ഉപദേശക കമ്മറ്റി തുടങ്ങിയവയിൽ അംഗമായിരുന്നു.
ജെ.സി. ഡാനിയേൽ സംവിധാനം ചെയ്ത വിഗതകുമാരനാണ് മലയാളത്തിലെ ആദ്യ ചലച്ചിത്രം എന്ന് അംഗീകരിക്കുവാൻ ഇടയായത് ചേലങ്ങാട്ട് ഗോപാലകൃഷ്‌ണന്റെ ശ്രമഫലമായിട്ടാണ്.
സുഹൃത്തുക്കളായിരുന്ന വയലാർ രാമവർമ്മ , ആലപ്പി വിൻസെന്റ് എന്നിവരുമായി ചേർന്ന് സഹകരണാടിസ്‌ഥാനത്തിൽ ആലുവായിൽ അജന്താ ഫിലിം സ്‌റ്റുഡിയോ എന്നൊരു സംരംഭം 1960-ൽ തുടങ്ങി.
അതിന്റെ സെക്രട്ടറിയായിരുന്നു ചേലങ്ങാട്ട് ഗോപാലകൃഷ്‌ണൻ.
ദീർഘകാലം അസുഖബാധിതനായി കിടന്ന ശേഷം, 2010  ജൂൺ 4-ന് 78-ആമത്തെ വയസ്സിൽ അന്തരിച്ചു.
പ്രധാന കൃതികൾ ലോകസിനിമയുടെ ചരിത്രം ചലച്ചിത്രനിർമ്മാണം കേരളത്തിൽ സിനിമാ കണ്ടുപിടിത്തങ്ങളുടെ കഥ സിനിമാക്കാരും പാട്ടുകാരും ഓണത്തിന്റെ ചരിത്രം മറക്കപ്പെട്ട വിപ്ലവകാരികൾ ജെ.സി. ഡാനിയലിൻെറ ജീവിതകഥ ( തൃശ്ശൂർ കറന്റ് ബുക്ക്സ് അവലംബം 1 2 ↑ ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help )
പിഞ്ഞാണത്തപ്പം ഇംഗ്ലീഷ് വിലാസം https://ml.wikipedia.org/wiki/Pinjanathappam
ചെറിയ പെരുന്നാളിനു് ( റംസാൻ ) ഒരുക്കുന്ന ഒരു വിഭവമാണു് പിഞ്ഞാണത്തപ്പം .
താറാവുമുട്ടയും, ഏലയ്ക്കാപൊടിയും  ചേർത്താണിതുണ്ടാക്കുന്നതു് .
ചേരുവകൾ താറാവുമുട്ട - 15 പഞ്ചസാര - അര കിലോ വെള്ളം - 3 കപ്പ് ഏലയ്ക്കാപൊടി - ആവശ്യത്തിന് നെയ്യ് - ആവശ്യത്തിന് നിറം - ആവശ്യമെങ്കിൽ മഞ്ഞ, ചുവപ്പ്, പച്ച മുട്ടയുടെ മഞ്ഞ മുട്ടമാലയ്ക്ക്, മുട്ടയുടെ വെള്ള പിഞ്ഞാണപ്പത്തിന്.
പാകം ചെയ്യുന്ന വിധം
മുട്ടയുടെ മഞ്ഞയും വെള്ളയും തീരെ യോജിക്കാതെ വേർതിരിക്കുക.
നന്നായി ഉണങ്ങിയ ഒരു ഉരുളി അടുപ്പിൽവെച്ച് പഞ്ചസാരയും ഒരു മുട്ടയുടെ വെള്ളയും രണ്ട് കപ്പ് വെള്ളവും ചേർത്ത് ചൂടാക്കുക.
തിളച്ച് പത പൊങ്ങി വരുമ്പോൾ അത് മാറ്റിക്കൊണ്ടിരിക്കണം.
പതകളഞ്ഞ പാവ് തെളിഞ്ഞശേഷം ഉരുളി ഇറക്കിവെച്ച് പഞ്ചസാരപ്പാവ് തുണിയിൽ അരിച്ചെടുക്കുക.
ഉരുളി കഴുകി വീണ്ടും പഞ്ചസാരപ്പാവ് ചൂടാക്കി.
ഏകദേശം ഒരു നൂൽപ്പാകമാവുമ്പോൾ ഒരു മുട്ടത്തോടിൽ ഇടിയപ്പത്തിന്റെ അച്ചിനേക്കാളും കുറച്ച് വലിപ്പത്തിൽ ദ്വാരമുണ്ടാക്കി, അതിലൂടെ മുട്ടയുടെ മഞ്ഞ തിളക്കുന്ന പാവിലേക്ക് വട്ടത്തിൽ മാല പോലെ നിറുത്താതെ ചുറ്റിച്ച്  ഒഴിക്കുക.
മുട്ടത്തോടിലുള്ള ഉണ്ണി മുഴുവൻ തീരുന്നതുവരെ ഇങ്ങനെ ചെയ്യുക.
തീർന്നാൽ തീ കുറച്ച് പാവിൽ അൽപം വെള്ളം കുടയുക.
അപ്പോഴേക്കും മുട്ടമാല വെന്തിരിക്കും.
വെന്ത മുട്ടമാല പൊട്ടിപ്പോകാതെ അരിപ്പക്കയിലുപയോഗിച്ച് കോരി ഒരു വലിയ പാത്രത്തിൽ വെക്കുക.
പാത്രം അൽപം ചെരിച്ച് വെക്കണം.
ഇങ്ങനെ ചെയ്താൽ അധികമുള്ള പാവ് ഊർന്ന്പോവും.
മുട്ടമാല ഈർക്കിൾ കഷ്ണം കൊണ്ട് വിടർത്തി കുടഞ്ഞിടുക.
ബാക്കിയുള്ള മുട്ടയുടെ ഉണ്ണിയും ഇതുപോലെ മുട്ടമാല ഉണ്ടാക്കണം പാവ് കട്ടികൂടുമ്പോൾ വെള്ളം കുടഞ്ഞ് നൂൽ പാകത്തിലാക്കണം.
പിഞ്ഞാണത്തപ്പം ഉണ്ടാക്കാൻ മുട്ടയുടെ വെള്ള അടിച്ച് മാല ഉണ്ടാക്കാൻ ഉപയോഗിച്ച പഞ്ചസാരപ്പാവ് തണുപ്പിച്ച് ഇതിൽ ഒഴിച്ച് ഏലക്കാപ്പൊടിയും ചേർക്കുക.
ഒരു ആവിച്ചെമ്പ് അടുപ്പിൽവെച്ച് വെള്ളം ചൂടാകുമ്പോൾ ഒരു പരന്ന അലുമിനിയപാത്രത്തിൽ നെയ്യ് തടവി ഈ കൂട്ട് ഇതിലേക്ക് ഒഴിച്ച് ആവിയിൽ വേവിക്കുക.
ആവശ്യമെങ്കിൽ അലങ്കാരത്തിൽ കളർ ചേർക്കാം.
ഇഷ്ടമുള്ള ആകൃതിയിൽ മുറിച്ച് ഒരു പാത്രത്തിലിട്ട് അതിനുമുകളിൽ മുട്ടമാല വിതറി ഉപയോഗിക്കുക അവലംബം
അജിത് കുമാർ ഇംഗ്ലീഷ് വിലാസം https://ml.wikipedia.org/wiki/Ajith_Kumar
ഒരു ഇന്ത്യൻ ചലച്ചിത്രനടനാണ് അജിത് കുമാർ ( Tamil : அஜித் குமார்) (ജനനം: മേയ് 1 , 1971 ).
പ്രധാനമായും തമിഴിൽ അഭിനയിക്കുന്ന ഇദ്ദേഹം തെലുങ്ക് , ഹിന്ദി എന്നീ ഭാഷകളിലും അഭിനയിച്ചിട്ടുണ്ട്.
ഇദ്ദേഹം മൂന്നു തവണ മികച്ച നടനുള്ള ഫിലിംഫെയർ അവാർഡ്‌ വാങ്ങിയ നടനാണ്‌ .
ഇദ്ദേഹം തൊണ്ണൂറുകളുടെ അവസാനത്തിൽ തമിഴിലെ പ്രശസ്തനായ നടനായി.
അരങ്ങേറ്റ ചിത്രം തെലുങ്ക് ചിത്രമായ പ്രേമ പുസ്തകം ആണ്.
ഇത് 1992 ൽ പുറത്തിറങ്ങി.
പക്ഷേ അജിത്തിന്റെ ശ്രദ്ധേയനാക്കിയ ചിതം തമിഴിലെ കാതൽ കോട്ടൈ (1996 )എന്ന ചിത്രമാണ്.
1999 ൽ അദ്ദേഹം മികച്ച നടനുള്ള ഫിലിംഫെയർ അവാർഡ് നേടി.
വാലി എന്ന ചിത്രത്തിലെ ഇരട്ടവേഷത്തിൽ അഭിനയിച്ചതിനാണ് ഈ പുരസ്കാരം അദ്ദേഹത്തിന് ലഭിച്ചത്.
അജിത് കുമാർ ജനിച്ചത് പാലക്കാട് (കേരളം ആണ് .
ഒരു മാസം മാത്രമേ അവിടെ ജീവിച്ചിരുന്നുള്ളൂ.
ശേഷം ഹൈദരാബാദൈലായിരുന്നു.
അദ്ദേഹത്തിന്റെ പിതാവ് ഒരു തമിഴനും മാതാവ് ഒരു സിന്ധിയുമാണ്.
പക്ഷേ, കൂടുതൽ തമിഴ് സംസ്കാരം ഉള്ളതു കൊണ്ട് പിന്നീട് വളർന്നത് ചെന്നൈയിലുമായതു കൊണ്ട് അജിത് തികഞ്ഞ ഒരു തമിഴ് സംസ്കാരമുള്ള ആളാ‍യി മാ‍റുകയായിരുന്നു.
1986 ൽ പഠിത്തം ഇടക്ക് വച്ച് അവസാനിപ്പിച്ച് അജിത് ഒരു പാർട് ടൈം മെക്കാനിക് ആയി ജോലി നോക്കുകയും മുഴുവ സമയ ബിസിനസ്സിൽ എർപ്പെടുകയും ചെയ്തു.
ഈ സമയത്ത് പല പരസ്യ സ്ഥപനങ്ങളുടെ പരസ്യങ്ങളിൽ അജിത് അഭിനയിച്ചു.
ചെറുപ്പം മുതലേ  അജിത്തിന്  കാറോട്ടം മത്സരം  വലിയ ഹരം ആയിരുന്നു .
തന്റെ 21 മത്തെ വയസ്സിലാണ് അജിത് തന്റെ ചലച്ചിത്ര അഭിനയം തുടങ്ങിയത്.
അതിനു ശേഷം ഒരു പാട് വിജയച്ചിത്രങ്ങളിൾ അജിത് അഭിനയിച്ചു.
ഇദ്ദേഹത്തിന്റെ ആദ്യ തമിഴ്  ചിത്രം അമരാവതി ആണ്.
ഇതിൽ ഇദ്ദേഹത്തിനു ശബ്ദം നല്കിയത്  മറ്റൊരു പ്രമുഖ നടനായ വിക്രം ആണ് .
ഈ സിനിമക്ക്  ശേഷം ഒരു മത്സരഓട്ടത്തിൽ അദ്ദേഹത്തിന് പരിക്ക് പറ്റി ഒന്നര വർഷക്കാലം വിശ്രമത്തിൽ ആയിരുന്നു.
1995 ആസൈ എന്ന ചിത്രത്തിൽ അദ്ദേഹം അഭിനയിച്ചു.
ഇത് വളരെ വലിയ ഹിറ്റ്‌  ആയിരുന്നു.
തുടർന്നുള്ള കാലത്തിൽ ഒരുപാടു റൊമാന്റിക്‌ സിനിമകളിലൂടെ അദ്ദേഹം തമിഴിലെ യുവാക്കളുടെ ഇടയിൽ വലയ ഹരമായി.
ഈ കാലഘട്ടത്തിൽ വാലി (1999) എന്ന ചിത്രത്തിന് അദ്ദേഹത്തിന് ആദ്യ ഫിലിംഫെയർ അവാർഡ്  ലഭിച്ചു.
ശേഷം മലയാളത്തിന്റെ മമ്മൂട്ടിക്കൊപ്പം 'കണ്ടു കൊണ്ടേൻ കണ്ടു കൊണ്ടേൻ'  എന്ന ചിത്രത്തിലും അഭിനയിച്ചു .
പിന്നീട്  ദീന ,സിറ്റിസൻ ,വില്ലൻ തുടങ്ങിയ ചിത്രങ്ങളിൽ അഭിനയിച്ചു .
എന്നാൽ 2003 ന്  ശേഷം അദ്ദേഹം കാറോട്ടത്തിൽ  ശ്രദ്ധിക്കുവാൻ സിനിമകളുടെ എണ്ണം കുറച്ചു .
ഈ കാലയിളവിൽ പിൽക്കാലത്ത് ഹിറ്റ്‌ ആയ ഗജിനി ഉൾപെടെയുള്ള ചിത്രങ്ങൾ അദ്ദേഹം വേണ്ടെന്നു വെച്ചു .
2006 ൽ 'വരലാരു' എന്ന ചിത്രത്തിലൂടെ അജിത്‌ തന്റെ  പഴയ സ്ഥാനം തിരികെ നേടി .
2007 ൽ  തമിഴിൽ കോളിളക്കം സൃഷ്‌ടിച്ച 'ബില്ല' പുറത്തിറങ്ങി .
മേല്പറഞ്ഞ രണ്ടു ചിത്രങ്ങളും വാലിക്ക്  ശേഷം വീണ്ടും ഫിലിംഫെയർ അവാർഡ് നേടിക്കൊടുത്തു.
തന്റെ 50-മത്  ചിത്രം മങ്കാത തമിഴിലെ വലിയ ആഘോഷം ആയിട്ടാണ് പുറത്തിറക്കിയത് .
ഇത് തമിഴിലെ വലിയ റെക്കോർഡ്‌ ചിത്രവും ആയിരുന്നു .
അജിത്തിന്റെ ഏറ്റവും പുതിയ ചിത്രമായ വിവേകത്തിന്റെ ടീസർ ഏറ്റവും വേഗത്തിൽ അഞ്ച് ദശലക്ഷം വ്യൂസ് നേടുന്ന ടീസർ എന്ന റെക്കോഡും,  ടീസർ പുറത്തിറങ്ങി 12 മണിക്കൂറിനുള്ളിൽ കരസ്ഥമാക്കി
2001 ൽ അജിത് ഹിന്ദി നടനായ ഷാരൂഖ് ഖാൻന്റെ സഹോദരനായി അശോക എന്ന ചിത്രത്തിൽ അഭിനയിച്ചു.
സ്വകാര്യ ജീവിതം പിന്നെ പ്രസിദ്ധിയും
1999 ൽ പരിചയപ്പെട്ട് അക്കാലത്തെ മലയാളചലച്ചിത്ര നടിയായിരുന്ന ശാലിനിയെയാണ് അജിത് വിവാഹം ചെയ്തിരിക്കുന്നത്.
ഒരു ഹിന്ദുവായ അജിത് ക്രിസ്ത്യാനിയായ ശാലിനിയെ വിവാഹം ചെയ്തപ്പോൾ രണ്ട് മതങ്ങളുടെ അനുഷ്ഠാനങ്ങൾ അനുസരിച്ച് തന്റെ വിവാഹം നടത്തുകയുണ്ടായി.
2000 ലാണ് ഇവരുടെ വിവാഹം കഴിഞ്ഞത്.
2008 ൽ ഇവർക്ക് ഒരു ഒരു പെൺകുട്ടി ജനിച്ചു.
അനുഷ്ക എന്നാണ് ഇവരുടെ മകളുടെ പേര്.
കാറോട്ടക്കാരനായി
അജിത്ത് അഭിനയം കൂടാതെ കാറോട്ട മത്സരങ്ങളിലും പങ്കെടുക്കാറുണ്ട്.
മുംബൈ , ചെന്നൈ , ഡെൽഹി എന്നയിടങ്ങളിൽ നടക്കുന്ന ഫോർമുല 3 ഗണത്തിലുള്ള കാറോട്ട മത്സരങ്ങളിൽ അജിത് പങ്കെടുക്കാറൂണ്ട്.
2004 ൽ ഇന്ത്യയിലെ മൂന്നാമത്തെ മികച്ച കാറോട്ട ജേതാവായി തിരഞ്ഞെടുക്കപ്പെട്ടിട്ടുണ്ട്.
13 വർഷത്തിനു ശേഷമുള്ള റേസിങ് ട്രാക്കിലെ തിരിച്ചുവരവ് ഗംഭീരമാക്കിയിരിക്കുകയാണ് തമിഴ് സൂപ്പർതാരം അജിത് കുമാർ.
24 മണിക്കൂർ നീണ്ടുനിൽക്കുന്ന 24 എച്ച് ദുബായ് 2025 എന്ന കാറോട്ട മത്സരത്തിൽ താരം മൂന്നാമതായി ഫിനിഷ് ചെയ്തു.
നേരത്തേ പരിശീലനത്തിനിടെ താരത്തിന്റെ കാർ അപകടത്തിൽപ്പെട്ടിരുന്നു.
കാര്യമായ പരിക്കുകളൊന്നുമില്ലാത്തതിനാൽ മത്സരത്തിൽ പങ്കെടുക്കാൻ തീരുമാനിക്കുകയായിരുന്നു.
പിന്നാലെ രാഷ്ട്രീയ, കായിക, ചലച്ചിത്ര രം​ഗത്തെ പ്രമുഖർ അജിത്തിന്റെ നേട്ടത്തെ അഭിനന്ദിച്ച് രം​ഗത്തെത്തിയിരുന്നു.
ഇപ്പോഴിതാ ആരാധകർക്കും തന്നെ പിന്തുണച്ചവർക്കുമെല്ലാം നന്ദി പറഞ്ഞിരിക്കുകയാണ് അജിത് കുമാർ.
അജിത്തിന്റെ സന്ദേശം താരത്തിന്റെ മാനേജർ എക്സിലൂടെ പങ്കുവെച്ചിട്ടുണ്ട് അഭിനയിച്ച ചലച്ചിത്രങ്ങൾ വർഷം സിനിമ വേഷം കുറിപ്പ് Ref. 1990 എൻ വീട് എൻ കണവർ (സ്‌കൂൾ വിദ്യാർത്ഥി) 1993 അമരാവതി അർജുൻ 1993 പ്രേമ പുസ്തകം ശ്രീകർ തെലുഗു 1994 പാസമലർകൾ കുമാർ 1994 പവിത്ര അശോക് 1995 രാജാവിൻ പാർവൈയിലെ ചന്ദ്രു 1995 ആസൈ ജീവാനന്ദം 1996 വാന്മതി കൃഷ്ണ 1996 കല്ലൂരി വാസൽ വസന്ത് 1996 മൈനർ മാപ്പിള്ള രാമു 1996 കാതൽ കോട്ട സൂര്യ 1997 നേസം രങ്ങനാദൻ 1997 രാസി കുമാർ 1997 ഉല്ലാസം ഗുരു 1997 പകൈവൻ പ്രഭു 1997 രെട്ട ജഡ വയസ്സ് വിജയ് 1998 കാതൽ മന്നൻ ശിവ 1998 അവൾ വരുവാള ജീവ 1998 ഉന്നിടത്തിൽ എന്നൈ കൊടുത്തേൻ സഞയ് Cameo appearance 1998 ഉയിരോട് ഉയിരാക അജയ് 1999 തൊടരും ജയരാം 1999 ഉന്നൈ തേടി രഘു 1999 വാലി ദേവ, ശിവ 1999 ആനന്ദ പൂങ്കാറ്റെ ജീവ 1999 അമർക്കളം വാസു 1999 നീ വരുവായ് എന സുബ്രഹ്മണി 2000 മുഖവരി ശ്രീദർ 2000 കണ്ട്കൊണ്ടേൻ കണ്ട്കൊണ്ടേൻ മനോഹർ 2000 ഉന്നൈ കൊഡ് എന്നൈ തരുവേൻ സൂര്യ 2001 ദീന ദീനദയാളൻ (തല) 2001 സിഡ്ഡിസൻ സിഡ്ഡിസൻ, സുബ്രഹ്മണി 2001 പൂവെല്ലാം ഉൻ വാസം ചിന്ന 2001 അശോക സുസിമ ഹിന്ദി 2002 റെഡ് റെഡ് 2002 രാജ രാജ 2002 വില്ലൻ ഷിവ, വിഷ്ണു 2003 എന്നൈ താലാട്ട വരുവാള സതീഷ് Special appearance 2003 ആഞനേയ പരമഗുരു 2004 ജന ജനാർദനൻ 2004 അട്ടഹാസം ഗുരു, ജീവ 2005 ജി വാസു 2006 പരമശിവൻ സുബ്രഹ്മണ്യം ശിവ (പരമശിവൻ) മഹേഷ് ഭട്ട് സംവിധാനം ചെയ്ത് സഞ്ജയ് ദത്ത് നായകനായി എത്തിയ കാർത്തൂസ് എന്ന ബോളിവുഡ് സിനിമയുടെ തമിഴ് റിമേക്ക്, ലാ ഫെമി നികിത എന്ന ഫ്രഞ്ച് ഭാഷ ചലച്ചിത്രത്തിൽ നിന്ന് അടിസ്ഥാനമാക്കിയത്.
2006 തിരുപ്പതി തിരുപ്പതി 2006 വരലാറ് ജീവ, ശിവ്ഷങ്കർ, വിഷ്ണു 2007 ആൽവാർ ശിവ 2007 ക്രീഡം ശക്തിവേല് 2007 ബില്ല ഡേവിഡ് ബില്ല, സരവണവേല് 2008 ഏകൻ ശിവ 2010 ആസൽ ജീവാനന്ദം, ശിവ Also screenwriter 2011 മങ്കാത്ത വിനായക് മഹാദേവ് 2012 ബില്ല II ഡേവിഡ് ബില്ല 2012 ഇംഗ്ലീഷ് വിംഗ്ലീഷ് ഫ്ലൈറ്റ് യാത്രികൻ ഹിന്ദി
അതിഥി വേഷം 2013 ആരംഭം അശോക് കുമാർ 2014 വീരം വിനായകം 2015 എന്നൈ അറിന്താൽ സത്യദേവ് 2015 വേദാളം ഗണേഷ് (വേദാളം) 2017 വിവേകം AK (അജയ് കുമാർ) 2019 വിശ്വാസം തൂക്ക് ദുരൈ 2019 നേർകൊണ്ട പാർവൈ ഭരത് സുബ്രഹ്മണ്യം 2022 വലിമൈ ACP.
അർജുൻ കുമാർ 2023 തുനിവ് അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അജിത് കുമാർ Ultimate Star Ajith Archived 2012-04-28 at the Wayback Machine കുറിപ്പുകൾ
പീറ്റർ ചേനപ്പറമ്പിൽ ഇംഗ്ലീഷ് വിലാസം https://ml.wikipedia.org/wiki/Peter_Chenapparambil
ആലപ്പുഴ രൂപതയുടെ രണ്ടാമത്തെ മെത്രാൻ ആയിരുന്നു, ഡോ. പീറ്റർ എം. ചേനപ്പറമ്പിൽ (ഡിസംബർ 8, 1929 – ഏപ്രിൽ 18, 2013).
ആലപ്പുഴ ജില്ലയിലെ ചേർത്തല താലൂക്കിൽ , അന്ധകാരനഴിക്കടുത്തുള്ള മനക്കോടം എന്ന കടലോരഗ്രാമത്തിൽ ചേനപ്പറമ്പിൽ മൈക്കിളിന്റെയും ജോസഫൈന്റെയും പുത്രനായി 1929 ഡിസംബർ 8നു ജനിച്ചു.
കാന്റിയിലെ പേപ്പൽ സെമിനാരിയിൽ വൈദികപഠനം പൂർത്തിയാക്കിയ പീറ്റർ എം ചേനപ്പറമ്പിൽ 1956 ജൂൺ 1നു വൈദികനായി അഭിഷിക്തനായി.
ബി.എ, ബി.എഡ്.
തുടക്കത്തിൽ കുറച്ചുകാലം ബോംബേ അതിരൂപതയിൽ സേവന്മനുഷ്ഠിച്ചു.
തുടർന്ന് ആലപ്പുഴരൂപതയിലെത്തിയ അദ്ദേഹം, നിരവധി ദൈവാലയങ്ങളിൽ വികാരിയായി പ്രവർത്തിച്ചു.
രൂപതയുടെ കീഴിലുള്ള സാമൂഹികപ്രവർത്തനസംഘടനയായ സോഷ്യൽ വർക്സിന്റെ ഡയറക്ടറായും രൂപതയുടെ കീഴിലുള്ള സ്കൂളുകളുടെ കോർപ്പറേറ്റ് മാനേജരായും അദ്ദേഹം പ്രവർത്തിച്ചിട്ടുണ്ട്.
ചേർത്തല സെന്റ് മൈക്കിൾസ് കോളേജ് മാനേജരായും ആലപ്പുഴരൂപതയുടെ വികാരി ജനറലായും പീറ്റർ എം. ചേനപ്പറമ്പിൽ സേവനമനുഷ്ഠിച്ചു.
1982 നവംബറിൽ ആലപ്പുഴരൂപതയുടെ സഹായമെത്രാനായി നിയുക്തനായി.
1983 സെപ്തംബർ 4 ന് മെത്രാനായി അഭിഷിക്തനായ അദ്ദേഹം, 1984ൽ ഏപ്രിൽ 28ന് ബിഷപ്പ് ഡോ. മൈക്കിൾ ആറാട്ടുകുളം വിരമിച്ചതോടെ ആലപ്പുഴരൂപതയുടെ രണ്ടാമത്തെ അദ്ധ്യക്ഷനായി സ്ഥാനമേറ്റു.
റിട്ടയർമെന്റിന് സഭ നിശ്ചയിച്ച പ്രായമെത്തുന്നതിനു മുമ്പുതന്നെ തന്റെ പിൻഗാമിയായ ബിഷപ്പ് ഡോ. സ്റ്റീഫൻ അത്തിപ്പൊഴിയിലിനെ രൂപതാഭരണമേൽപിച്ച്, വിശ്രമജീവിതത്തിലേയ്ക്കു പ്രവേശിക്കുകയുംചെയ്തു.
2013 ഏപ്രിൽ 18 ന്, വാർദ്ധക്യസഹജമായ അസുഖങ്ങളെത്തുടർന്ന്, അദ്ദേഹം അന്തരിച്ചു.
സംഗീതജ്ഞനും വാഗ്മിയുമായിരുന്ന അദ്ദേഹമാണ്, മഴവെള്ളസംഭരണി എന്ന ആശയം കേരളത്തിൽ ആദ്യമായി നടപ്പാക്കിയത്.
സൗരോർജ അടുപ്പുകൾ ജനപ്രിയമാക്കാനും പട്ടുനൂൽക്കൃഷി, മുട്ടക്കോഴി, മീൻവളർത്തൽപദ്ധതികൾ നടപ്പാക്കാനും അദ്ദേഹം ജീവിതത്തിൽ വലിയൊരു സമയം നീക്കിവച്ചു.
ആലപ്പുഴരൂപതയിലെ സാമൂഹികസേവനപ്രസ്ഥാനങ്ങൾ ശക്തിപ്പെടുത്തുന്നതിൽ ശ്രദ്ധകേന്ദ്രീകരിച്ച അദ്ദേഹം, നാട്ടിലും വിദേശത്തുമുള്ള ഒട്ടേറെ സേവനപദ്ധതികളുമായി രൂപതയിലെ പ്രവർത്തനങ്ങളെ ബന്ധപ്പെടുത്തി സജീവമാക്കിയത്, ദാരിദ്ര്യരേഖയ്ക്കു താഴെയുള്ള ജനങ്ങൾക്കു വളരെയേറെ സഹായകരമായി.
അദ്ദേഹം രൂപംകൊടുത്ത ടൌൺ ഇംപ്രൂവ്മെന്റ് ഫോറം ആലപ്പുഴയുടെ വികസനത്തിനുവേണ്ടിയുള്ള പദ്ധതികൾ ആവിഷ്കരിക്കുകയും അവ നടപ്പാക്കുന്നതിനു സർക്കാരിൽ നിരന്തരസമ്മർദംചെലുത്തുകയുംചെയ്തു.
പ്രതിഭാശാലികളായ വിദ്യാർത്ഥികളെക്കണ്ടെത്തി, അവർക്കു പ്രത്യേകപരിശീലനംനല്കുന്നതിനായി, അദ്ദേഹം ആവിഷ്ക്കരിച്ച യുവസ്വപ്ന എന്ന പദ്ധതി,  വ്യക്തിത്വവികസനപരിശീലനരംഗത്ത്, ഇന്ന് ആലപ്പുഴരൂപതയിലെ സജീവസാന്നിധ്യമാണ്.
ബോംബെയിലെ ഓണററി മജിസ്ട്രേറ്റുമാരിലൊരാളായി മഹാരാഷ്ട്ര സർക്കാർ അദ്ദേഹത്തെ നിയമിച്ചത് അദ്ദേഹത്തിന്റെ പൊതുജീവിതത്തിനുള്ള അംഗീകാരമായിരുന്നു.
1970-കളിൽ ആലപ്പുഴ സ്പിന്നേഴ്സിലെ തൊഴിൽത്തർക്കത്തിന്, അനുരഞ്ജനചർച്ചയിലൂടെ പരിഹാരംകണ്ടെത്താൻ അദ്ദേഹത്തിനു കഴിഞ്ഞത്, പൊതുരംഗത്തെ അദ്ദേഹത്തിന്റെ നേതൃത്വത്തിനുള്ള അംഗീകാരമാണ്.
ജി. ശങ്കരക്കുറുപ്പ് ഇംഗ്ലീഷ് വിലാസം https://ml.wikipedia.org/wiki/G.
_Sankara_Kurup
മലയാളത്തിലെ ഒരു കവിയും ഉപന്യാസകാരനും സർവ്വകലാശാല അദ്ധ്യാപകനുമായിരുന്നു ജി. ശങ്കരക്കുറുപ്പ് .
ജ്ഞാനപീഠ പുരസ്കാരം നേടുന്ന ആദ്യ എഴുത്തുകാരനാണ് ശങ്കരക്കുറുപ്പ്.
1901 ജൂൺ 3 -ന്‌, നെല്ലിക്കാമ്പളളി വാര്യത്ത് ശങ്കരവാര്യരുടേയും വടക്കിനി  മാരാത്ത്  ലക്ഷ്മിക്കുട്ടി മാരസ്യാരുടെയും  മകനായി എറണാകുളം ജില്ലയിലെ കാലടിക്കടുത്തുള്ള നായത്തോട് എന്ന സ്ഥലത്ത്  ജനിച്ചു.
തുടർന്ന് അമ്മാവനാണ് അദ്ദേഹത്തെ വളർത്തിയത്.
17-ആം വയസ്സിൽ ഹെഡ് മാസ്റ്ററായി ജോലിയിൽ പ്രവേശിച്ചു.
1937 -ൽ എറണാകുളത്തെ മഹാരാജാസ് കോളേജിൽ അദ്ധ്യാപകനായി നിയമിക്കപ്പെട്ടു.
1956 -ൽ അദ്ധ്യാപകജോലിയിൽ നിന്നും വിരമിച്ചു.
കേരള സാഹിത്യ അക്കാദമി പ്രസിഡന്റ്, കേന്ദ്ര സാഹിത്യ അക്കാദമി അംഗം, രാജ്യസഭാംഗം എന്നീ നിലകളിൽ സേവനം അനുഷ്ഠിച്ചു.
1978 ഫെബ്രുവരി 2 -ന്‌ അന്തരിച്ചു .
അമ്മാവൻ ആണ് മൂന്നാം വയസിൽ എഴുത്തിനിരുത്തിയത്.
സംസ്കൃതത്തിലെ ആദ്യ പാഠങ്ങൾ മുതൽ രഘു വംശത്തിലെ ഏതാനും പദ്യങ്ങൾ വരെ അമ്മാവൻ പഠിപ്പിച്ചു.
തുടർന്ന് പെരുമ്പാവൂരിലെ മലയാളം സ്കൂളിൽ ചേർന്ന് ഏഴാം ക്ലാസ് പാസായി.
അന്ന് ഏഴാം ക്ലാസ് പാസാകുന്നവർക്ക് പ്രൈമറി ക്ളാസ്സിലെ അധ്യാപകൻ ആകാമായിരുന്നു എന്നിട്ടും ജി. മൂവാറ്റുപുഴയിലുള്ള വെർണകുലർ ഹയർ സെക്കണ്ടറിക്ക് (വി. എച്ച് ) ചേർന്നു.
അതിന് ശേഷം പണ്ഡിത പരീക്ഷയും തുടർന്ന് വിദ്വാൻ പരീക്ഷയും പാസായി.
1901 ജൂൺ മൂന്നിന് ജനനം 1921 വൈക്കം കോൺവെന്റ് സ്കൂളിൽ അധ്യാപകൻ 1926 തൃശൂർ ട്രെയിനിങ് കോളേജിൽ 1931-ൽ വിവാഹം, സഹധർമ്മിണി : സുഭദ്ര അമ്മ 1937 എറണാകുളം        മഹാരാജാസ്       കോളേജിൽ അധ്യാപകൻ 1961 കേരള സാഹിത്യ അക്കാദമി പുരസ്കാരം 1963 കേന്ദ്ര സാഹിത്യ അക്കാദമി അവാർഡ് 1965 ജ്ഞാനപീഠം 1978 ഫെബ്രുവരി രണ്ടിന് മരണം രാജ്യസഭാംഗത്വം 1968-1972 : പ്രസിഡന്റ് നാമനിർദ്ദേശം ചെയ്തു.
കൃതികൾ പെരുന്തച്ചൻ സൂര്യകാന്തി ( 1933 ) നിമിഷം ( 1945 ) ഓടക്കുഴൽ ( 1950 ) പഥികന്റെ പാട്ട് ( 1955 ) വിശ്വദർശനം ( 1960 ) മൂന്നരുവിയും ഒരു പുഴയും ( 1963 ) ജീവനസംഗീതം ( 1964 ) സാഹിത്യകൗതുകം (3 വാല്യങ്ങൾ 1968 ) പൂജാപുഷ്പം ( 1969‌) ദിവ്യ പുഷ്പം വിമല എൻ്റെ വേളി സന്ധ്യ കാറ്റേ വാ കടലേ വാ ( ബാല സാഹിത്യം) ഇളം ചുണ്ടുകൾ ഓലപ്പീപ്പി ചന്ദനക്കട്ടിൽ പാഥേയം ഉപന്യാസങ്ങൾ ഗദ്യോപഹാരം ( 1947 ) മുത്തും ചിപ്പിയും ( 1958 ) ആത്മകഥ ഓർമ്മയുടെ ഓളങ്ങളിൽ തർജ്ജമകൾ മേഘച്ഛായ ( കാളിദാസന്റെ മേഘദൂതിന്റെ വിവർത്തനം ) ഗീതാഞ്ജലി  ( ടാഗോറിന്റെ ഗീതാഞ്ജലിയുടെ വിവർത്തനം ) വിലാസലഹരി (1931) (ഒമർ ഖയ്യാമിന്റെ റുബായ്യാത്തിൻ്റെ വിവർത്തനം) ജീവചരിത്രങ്ങൾ ടിപ്പു ഹൈദരാലി ബാല കവിതാ സമാഹാരങ്ങൾ ഓലപ്പീപ്പി കാറ്റേ വാ കടലേ വാ ഇളംചുണ്ടുകൾ വാർമഴവില്ലേ പുരസ്കാരങ്ങൾ
1961 -ൽ കേരള സാഹിത്യ അക്കാദമി അവാർഡ് , 1963 -ൽ കേന്ദ്ര സാഹിത്യ അക്കാദമി അവാർഡ് എന്നിവ അദ്ദേഹത്തിന്റെ വിശ്വദർശനം എന്ന കൃതിക്ക് ലഭിച്ചു.
ആദ്യത്തെ ജ്ഞാനപീഠം ജേതാവായിരുന്നു അദ്ദേഹം.
1967ൽ സോവിയറ്റ് ലാന്റ് നെഹ്റു അവാർഡ് ലഭിച്ചു.
1965 -ൽ ഓടക്കുഴൽ എന്ന കൃതിക്കാണ് അദ്ദേഹത്തിന് ജ്ഞാനപീഠം ലഭിച്ചത്.
കൂടാതെ പദ്മഭൂഷൺ ബഹുമതിയും അദ്ദേഹത്തിന്‌ ലഭിച്ചിട്ടുണ്ട്.
വളരെയധികം നിരൂപക ശ്രദ്ധ നേടിയിട്ടുള്ള കവിതകളാണ് ജിയുടേത്.
സുകുമാർ അഴീക്കോട് രചിച്ച "ശങ്കരക്കുറുപ്പ് വിമർശിക്കപ്പെടുന്നു" എന്ന ഖണ്ഡന നിരൂപണം നിരവധി അനുകൂല-പ്രതികൂല സംവാദങ്ങൾക്ക് കാരണമായി.
അവലംബം 1 2 മാതൃഭൂമി തൊഴിൽ വാർത്തയുടെ ഹരിശ്രീ സപ്ലിമെന്റ് താൾ 32 ↑ 1 2 ↑ പട്ടിക ജ്ഞാനപീഠം.
പുതുശ്ശേരി രാമചന്ദ്രൻ ഇംഗ്ലീഷ് വിലാസം https://ml.wikipedia.org/wiki/Puthusery_Ramachandran
മലയാളത്തിലെ പ്രമുഖകവിയും ഭാഷാഗവേഷകനും അദ്ധ്യാപകനുമായിരുന്നു‌ പുതുശ്ശേരി രാമചന്ദ്രൻ (23 സെപ്റ്റംബർ 1928 – 14 മാർച്ച് 2020).
മലയാളത്തിലെ വിപ്ലവ സാഹിത്യത്തിന്റെ മുന്നണിപ്പോരാളികളിലൊരാളായ ഇദ്ദേഹം സ്വാതന്ത്ര്യ സമരകാലം മുതൽ രചനകളിലൂടെ അതിനു ദിശാബോധം നൽകി.
മാവേലിക്കര താലൂക്കിൽ വള്ളികുന്നം പകുതിയിൽ 1928 സെപ്റ്റംബർ 23 -ന് (1104 കന്നി 8) ജനനം.
അച്ഛൻ പോക്കാട്ടു ദാമോദരൻ പിള്ള.
അമ്മ പുതുശ്ശേരിൽ ജാനകി അമ്മ.
വള്ളികുന്നം എസ്.എൻ.ഡി.പി. സംസ്കൃത ഹൈസ്കൂളിൽ നിന്ന് ശാസ്ത്രി പരീക്ഷ ജയിച്ചു (1946).
ഇംഗ്ലീഷ് ഹൈസ്കൂളിൽ നിന്ന് ഇ.
എസ്.എൽ.സി. (1946-49), കൊല്ലം എസ്.എൻ. കോളേജിൽ നിന്ന് ഇന്റർമീറ്റഡിയേറ്റ് (1949-51), യുനിവേഴ്സിറ്റി കോളേജിൽ നിന്ന് മലയാളം ഓണേഴ്സ്, തിരുവിതാംകൂർ യൂണിവേഴ്സിറ്റിയിൽ നിന്നും ഒന്നാം റാങ്കോടെ മലയാളം എം.എ. (1956).
1970-ൽ കേരള സർവകലാശാലയിൽ നിന്നും ഭാഷാശാസ്ത്രത്തിൽ പി.എച്ച്.ഡി (കണ്ണശ്ശരാമായണഭാഷ).
2020 മാർച്ച് 14 ന് ഡോ. പുതുശ്ശേരി രാമചന്ദ്രൻ അന്തരിച്ചു.
1942 ആഗസ്റ്റ് 9നു ക്വിറ്റിന്ത്യ സമരത്തിലൂടെ രാഷ്ട്രീയപ്രവേശം.
തിരുവിതാംകൂർ വിദ്യാർത്ഥി കോൺഗ്രസ് ആക്ഷൻ കമ്മിറ്റി അംഗം.
മാവേലിക്കര താലൂക്ക് പ്രസിഡണ്ട്(1946-48).
സ്വാതന്ത്ര്യ സമരത്തിൽ പങ്കെടുത്തതിനു 1947 ജൂൺ 1 മുതൽ സെപ്റ്റംബർ വരെ  സ്കൂളിൽ നിന്നു പുറത്താക്കി.
അതേ സ്ക്കൂളിൽ 1947 ആഗസ്റ്റ് പതിനഞ്ചിന് പതാക ഉയർത്തി.
1948ൽ സെപ്റ്റംബറിൽ വിദ്യാർത്ഥി കോൺഗ്രസ്സിൽ നിന്നും രാജി.
എ.ഐ.എസ്.എഫ് ലും സിപിഐലും അംഗം.
1950 ഡിസംബറിൽ എസ്.എൻ .
കോളേജിലെ സമരത്തിൽ മുൻപന്തിയിൽ, അറസ്റ്റ് , ജയിൽ മർദ്ദനം, തടവു ശിക്ഷ.
1953-54-ൽ ശൂരനാട്ടു സംഭവത്തിനു ശേഷം നിരോധിക്കപ്പെട്ട കമ്മൂണിസ്റ്റു പാർടിയുടെ വള്ളികുന്നം - ശൂരനാട് സെക്രട്ടറി.
യൂനിവേഴ്സിറ്റി കോളേജിൽ അഖിലേന്ത്യാ വിദ്യാർത്ഥി ഫെഡറേഷനിൽ നേതൃത്വം.
കോളേജ് മാഗസിൻ എഡിറ്റർ.
മാതൃഭാഷയുടെ പുരോഗതിക്കായി 2009-ൽ രൂപീകരിച്ച മലയാളഐക്യവേദിയുടെ ആദ്യത്തെ പ്രസിഡന്റായിരുന്നു.
ഔദ്യോഗിക ജീവിതം (1957-67) കൊല്ലം എസ്.എൻ ‍.
കോളേജിൽ അദ്ധ്യാപകൻ.
(1967-69) വർക്കല എസ്.എൻ ‍.
കോളേജിൽ പ്രൊഫസർ, ഇന്ത്യൻ ഭാഷാവിഭാഗം മേധാവി .
1969-88: കേരള സർവ്വകലാശാല മലയാളവിഭാഗത്തിൽ റീഡർ, പ്രൊഫസർ.
1977: ഒന്നാം ലോകമലയാള സമ്മേളനത്തിന്റെ പ്രധാന ശില്പിയും സംഘാടകനും.
1988: ഇന്റർനാഷനൽ സെന്റർ ഫോർ കേരള സ്റ്റഡീസ് ഡയറക്റ്റർ.
സ്കൂൾ  ജീവിതകാലത്ത് തന്നെ എഴുതിത്തുടങ്ങി.
കവിതകൾക്കു പുറമെ ഭാഷാപഠനപ്രബന്ധങ്ങളും ഉപന്യാസങ്ങളും എഴുതിയിട്ടുണ്ട്.
വർക്കല എസ്എൻ കോളജിൽ അധ്യാപനായി ഔദ്യോഗിക ജീവിതം ആരംഭിച്ച പുതുശേരി രാമചന്ദ്രൻ നിരവധി പുസ്തകങ്ങൾ രചിച്ചിട്ടുണ്ട്.
ഗ്രാമീണ ഗായകൻ, ആവുന്നത്ര ഉച്ചത്തിൽ, ശക്തിപൂജ, പുതിയ കൊല്ലനും പുതിയൊരാലയും, ഈ വീട്ടിൽ ആരുമില്ലേ, എന്റെ സ്വാതന്ത്ര്യസമര കവിതകൾ, പുതുശ്ശേരി കവിതകൾ എന്നിവയാണ് ശ്രദ്ധേയമായി പുസ്തകങ്ങൾ.